text: Resolució del Comitè de Competició 18/2019
  VIST, la reclamació de l'àrbitre C.G. en el sentit que no s'havien complert els terminis legals per presentar propostes de modificacions de reglaments a l'Assemblea d'Àrbitres del dia 27 d'abril de 2019.
  VIST, la circular ARB 2/2019, de la convocatòria d'Assemblea d'Àrbitres.
  VIST, el reglament del Comitè Tècnic d'Àrbitres i els Estatuts de la FCE.
  Malgrat que el reglament del Comitè Tècnic d'Àrbitres no especifica els terminis per a la presentació de propostes, aquest Comitè considera que caldria atenir-se al que diuen els Estatuts de la Federació Catalana d'Escacs, que és la norma de rang superior que indica els procediments de les assemblees convocades pel President i Junta Directiva de la FCE.
  Els Estatuts de la FCE diuen:
  Estimar la reclamació de l'àrbitre C.G. i instar la Junta Directiva de la Federació Catalana d'Escacs que compleixi la normativa referent a terminis de les assemblees establerta als Estatuts de la FCE als seus articles 25 i 26. En el cas que sigui celebrada l'assemblea en la data prevista, les propostes de modificació de reglaments no podran ser votades, encara que sí debatudes.